Sibirspurv

Sibirspurv (Emberiza aureola) er en art i buskspurvfamilien. Den hekker i Nordøst-Europa og Nord-Asia (spesielt Sibir), og overvintrer i Sørøst-Asia, India og i Sør-Kina. Arten er ifølge IUCNs rødliste sterkt truet av utryddelse. Sibirspurven er en sjelden gjest i Vest-Europa, men det er gjort enkelte observasjoner av arten i Norge.

 Beskrivelse 
miniatyr|venstre|175px|Sibirspurv (hann)
Sibirspurven måler cirka  cm lang og veier normalt , noe som omtrent tilsvarer en sivspurv. Sibirspurven har imidlertid noe lengre nebb enn sivspurven. Voksne hanner har svart ansikt og kastanje-brun krone og rygg. Undersiden er klargul med tverrstilt brunt bånd i overgangen mellom halsen og frambrystet. Hunnen ligner en blek gulspurv og har lys gulaktig underside som er spraglet nærmest halsregionen, der tverrbåndet bare er svakt tilstede. Ungfuglene ligner hunnen.

Arten består som to underarter. Rasen ornata skiller seg gjennom klarere farger og et mer prominent tverrbånd enn aureola (nominatformen).

 Inndeling og utbredelse 
Inndelingen under følger HBW Alive og er i henhold til Rising & Bonan (2017). Norske navn på artene følger Norsk navnekomité for fugl og er i henhold til Syvertsen et al. (2008). Norske navn i parentes er ikke offentlige navn, men kun en foreløpig beskrivelse i påvente av at et offentlig norsk navn på arten. Arter som hekker i Norge er merket (N) bak navnet, arter som hekket her tidligere (og som nå regnes som regionalt utdødd i Norge) er merket med (H) bak, og arter som tidvis har besøkt Norge er merket med (B) bak. Arten finnes i:  Thailand og Vietnam.

 Passeriformes, spurvefugler
 Passeri, sangfugler
 Emberizidae, buskspurvfamilien
 Emberiza, buskspurvslekten
 E. aureola, sibirspurv (B), av og til plassert i Schoeniclus
 E. a. aureola (nominatformen), utbredt i Vest-Russland (tidligere også i Øst-Finland) og østover til Kolyma, og videre sørover til det nordlige Ukraina og Kasakhstan og det vestre og sentrale Mongolia; overvintrer i Sør- og Sørøst-Asia
 E. a. ornata , utbredt i det østre Transbajkal, nordøstre Mongolia og Kina (Heilongjiang) og østover til Anadyrland, Kamtsjatkahalvøya, Okhotskhavskysten, Sakhalin og det nordlige Japan, inkludert Kurilene; overvintrer på det indiske subkontinent, Sør-Kina og ellers i Sørøst-Asia

 Referanser 
BirdLife International. 2017. Emberiza aureola. (amended version published in 2016) The IUCN Red List of Threatened Species 2017: e.T22720966A110690385. Downloaded on 10 August 2017.

Copete, J.L. & Sharpe, C.J. (2017). Yellow-breasted Bunting (Emberiza aureola). In: del Hoyo, J., Elliott, A., Sargatal, J., Christie, D.A. & de Juana, E. (eds.). Handbook of the Birds of the World Alive. Lynx Edicions, Barcelona.

Rising, J. & Bonan, A. (2017). Old World Buntings (Emberizidae). In: del Hoyo, J., Elliott, A., Sargatal, J., Christie, D.A. & de Juana, E. (eds.). Handbook of the Birds of the World Alive. Lynx Edicions, Barcelona.

Syvertsen, P. O., Ree, V., Hansen, O. B., Syvertsen, Ø., Bergan, M., Kvam, H., Viker, M. & Axelsen, T. 2008. Virksomheten til Norsk navnekomité for fugl (NNKF) 1990-2008. Norske navn på verdens fugler. Norsk Ornitologisk Forening. www.birdlife.no (publisert 22.5.2008). Besøkt 2016-08-07

 Eksterne lenker 


Kategori:Buskspurver

Kategori:Dyr formelt beskrevet av Peter Simon Pallas
Kategori:Fugler formelt beskrevet i 1773